Najeriya ta fada matsalar tattalin arziki | Zamantakewa | DW | 01.09.2016
Najeriya ta fada matsalar tattalin arziki
'Yan Najeriya na fargabar makomar rayuwarsu bayan da hukumar kididdiga bayyana arzikin kasar ya samu koma baya.
Alkaluman da hukumar kididdiga a Najeriyar ta saki sun nuna an samu tawayar kaso biyu cikin dari na arzikin kasar da mutanenta, a watanni ukun da suka gabata.
Hakan dai na nuni da cewa, Najeriya ta fada cikin kangin tattalin arzikin da ya fi kowanne a tsawon shekara goma a tarihin kasar. Ko a watanni ukun farko na wannan shekara, tattalin arzikin Najeriyar ya fuskanci tankarda inda aka samu koma baya da kaso 1.70.
Sai dai kuma alkaluman sun nuna cewa komadar ta wannan lokacin ba ta kai ta watanni ukun farko na mulkin shugaba Muhammadu Buhari ba, to sai dai Hukumar ta Kididdiga dai ta ce kasar ta samu tawayar arziki da kaso 2.35 a wannan karo.
Kasar dai wadda ke jerin kasashen da ke kan gaba wajen albarkatun man fetur a nahiyar Afirka, ta dogara ne kacokan bisa kudaden da ake samu daga sayar da man. An dai ganin cewar faduwar farashin man ne a kasuwar duniya ya haddasa wa kasar halin da take ciki.
Tattalin arzikin Najeriya ya kara ja baya
Wani saban rahoto da aka wallafa kan sabbin alkalumman tattalin arzikin Najeriya ya nunar da cewa tattalin arzikin kasar ya yi lalacewar da babu irinta cikin kusan shekaru 30 na bayan nan. (31.08.2016)
Tattalin arzikin Najeriya na cikin rudu
Faduwar darajar Naira da kuma kara shiga halin tabarbarewa da tattalin arzikin Najeriya ke ci gaba da yi, ya sanya al'ummar kasar cikin halin tasku. (25.08.2016)
Najeriya: Neman mafita daga matsalar tattalin arziki da tsadar rayuwa
Gwamnatin Najeriya yanzu haka ta koma ga kwarraru da nufin samo hanyar warware matsalar da tattalin arzikin kasar ke fuskanta. (04.08.2016)
Najeriya dai ta yi nisa a cikin yanayin masassarar tattalin arzikin da ta kama kasar kuma ke kara tasiri a cikin lamura dabam-dabam na kasar. (04.08.2016)
Muhimman kalmomi Najeriya, Abuja, Buhari
Permalink http://p.dw.com/p/1JuQe